น.พ.จรัล กล่าวต่อว่า จากการสอบสวนโรคพบว่า ผู้ที่เสียชีวิตก่อนหน้านี้ 3 ราย กับผู้ป่วยที่อยู่ในข่ายน่าสงสัยอีก 3 ราย มีประวัติสัมผัสไก่ที่ตายด้วยโรคไข้หวัดนกในเขต อ.ขาณุวรลักษบุรี และเขตกิ่งอ.โกสัมพีนคร ส่วนที่มีการระแวงกันว่าเชื้อไข้หวัดนกจะกลายพันธุ์ระบาดจากคนสู่คนนั้น น.พ.จรัลกล่าวว่า ยังไม่มีประวัติ และยังไม่เคยเกิดขึ้นมาก่อน ทั่วโลกก็ยังไม่พบเชื้อ H5N1 เป็นเฉพาะในสัตว์ปีก เพิ่งระบาดสู่คน เมื่อต้นปีที่ผ่านมา ส่วนของไทยมีผู้ป่วยตั้งแต่ต้นปี 2546 ยืนยันว่ามีผู้ติดเชื้อไข้หวัดนกเพียง 13 คน เสียชีวิต 9 ราย ส่วนปีนี้ติดเชื้อเพียงรายเดียวและเสียชีวิตไปแล้ว